част от света са намалели още повече след РПРП. През второто полугодие на 2016 г. средните експортни цени за основни експортни пазари са спаднали в сравнение с експортните цени през РПРП (– 37 % за Филипините, – 26 % за Саудитска Арабия и – 22 % за САЩ, около – 13 % за Южна Корея и Австралия).
 в) Привлекателност на пазара на Съюза
 (102)
 Прогнозното търсене в Съюза се равнява само на една малка част от наличния свободен капацитет на вътрешния китайски пазар. Преди въвеждането на мерките Съюзът е бил традиционен експортен пазар за Китай. При първоначалното разследване Комисията установи, че китайският внос е достигал средно 65 млн. m2 годишно, което е над три пъти повече от сегашното равнище на износа за ЕС. Понастоящем средната цена на пазара на Съюза (0,46 USD/kg) също е по-висока от средната експортна цена на Китай (0,34 USD/kg) на неговите основни експортни пазари. Поради това има вероятност китайските производители да се опитат да увеличат своите продажби за Съюза, като използват наличния си капацитет, ако се допусне срокът на действие на мерките да изтече.
 г) Заключение относно дъмпинга и вероятността от продължаване на дъмпинга
 (103)
 Разследването показа, че цените на китайския износ на керамични плочки за Съюза и за основните експортни пазари на КНР са под нормалната стойност, установена по време на РПРП. Освен това производственият капацитет и производството в Китай са продължили да се увеличават. Обемът на китайския износ е сравнително стабилен и няма признаци, че вътрешното потребление на Китай ще е в състояние да усвои огромните произведени количества и натрупани запаси. Заинтересованите страни също така не можаха да обяснят как тези количества биха могли да бъдат усвоени, без да създадат заплаха за Съюза.
 (104)
 Въз основа на това и при липсата на други коментари от страна на заинтересованите страни Комисията счете, че има вероятност значителни обеми китайски керамични плочки да бъдат изнасяни за Съюза на дъмпингови цени, в случай че се допусне срокът на действие на мерките да изтече.
 Г. ПРОМИШЛЕНОСТ НА СЪЮЗА
 (105)
 Промишлеността на Съюза не е претърпяла значими структурни промени в сравнение с първоначалното разследване. Тя все още е силно фрагментирана, а малките и средните дружества заедно представляват значителен дял от пазара (66 % въз основа на обема на производството през 2015 г.). През разследвания период в рамките на прегледа сходният продукт е бил произвеждан от около 500 производители от Съюза. Те представляват „промишлеността на Съюза“ по смисъла на член 4, параграф 1 от основния регламент.
 (106)
 Както е описано в съображение 20, Комисията взе предвид високата степен на фрагментираност на промишлеността на Съюза при избора на извадка от производителите от Съюза, така че бяха представени дружества от всеки сегмент. За да отрази съответния дял (като тегло) на всеки сегмент в общото производство на Съюза и с цел да очертае представителна картина на състоянието на промишлеността на Съюза, Комисията използва съответния дял (като тегло) за претегляне на някои микроикономически показатели (вж. съображение 144) на включените в извадката дружества в съответния сегмент, в съответствие с методологията, използвана при първоначалното разследване.
 (107)
 Съответните